[{"text_idx": "#000010", "text": "Rydyn ni\u2019n teimlo\u2019n lwcus i gael mam gyda ni o hyd, er nad ydyn ni wedi\u2019i gweld ers y tri mis diwethaf. Stopiodd y cartref gofal ymweliadau ymhell cyn y cyhoeddwyd y cyfyngiadau symud. Ar ddechrau\u2019r flwyddyn, cawsom wybod mai dim ond rhai wythnosau oedd ganddi ar o\u0302l i fyw. Felly, rydyn ni\u2019n lwcus. Mae wedi\u2019n synnu ni i gyd."}, {"text_idx": "#000012", "text": "Aeth i\u2019r cartref gofal fel achos brys i ddechrau, pan wnaeth fy nhad gyfaddef o\u2019r diwedd nad oedd yn gallu ymdopi. Mae hyn yn digwydd yn aml: nid yw\u2019r rhan helaeth o ofalwyr eisiau help nac eisiau rhywun yn y ty\u0302. Er yr oedd dad ei hun yn cael nyrsys ardal i ddiwallu ei anghenion iechyd sylweddol ei hun, roedd yn gwrthod cael unrhyw help i Mam, hyd yn oed help gyda\u2019i gofal personol (ac nid oedd arno eisiau ein help ni chwaith). Roedd ef yn credu pe bai\u2019n gweiddi arni i gael cawod y byddai\u2019n cael un, ond byddai hi\u2019n anghofio cyn gynted ag y byddai\u2019n cyrraedd y grisiau."}, {"text_idx": "#000019", "text": "Er y bu Mam yn egni\u0308ol am gyfnod yn y cartref, treuliodd nifer o gyfnodau yn yr ysbyty, a oedd yn anodd iddi. Bu llewys ffidlan (a elwir hefyd yn myffiau wedi\u2019u gwau neu lewys bodio) yn fendith, oherwydd bydden nhw\u2019n cadw Mam yn brysur am oriau, yn rhoi seibiant i\u2019w \u2018dwylo aflonydd\u2019 ac yn ei hatal rhag tynnu\u2019r canwla allan pan oedd hi yn yr ysbyty. Mae ffidlan gydag amrywiaeth o ddeunyddiau cyffyrddadwy a gwla\u0302n yn ddefnyddiol o ran lleddfu teimladau o orbryder ymhlith pobl a\u0302 dementia."}, {"text_idx": "#000022", "text": "Yn ystod y cyfnod ansicr hwn, rydyn ni nawr \u2013 fel teulu \u2013 wedi ein gwahanu oddi wrthi. Mae\u2019n bwysig nad ydyn ni\u2019n ymweld fel y gallwn ni gadw Mam yn ddiogel, yn ogystal a\u0302\u2019r preswylwyr eraill a\u2019r staff. Ond mae\u2019n anodd \u2013 rydyn ni\u2019n poeni ynghylch faint mae hi wedi gwaethygu ac yn aros am yr alwad ffo\u0302n erchyll."}]